**Ministru kabineta noteikumu “Grozījumi Ministru kabineta 2016. gada 26. aprīļa noteikumos Nr.262 “Darbības programmas “Izaugsme un nodarbinātība” 8.5.2. specifiskā atbalsta mērķa “Nodrošināt profesionālās izglītības atbilstību Eiropas kvalifikācijas ietvarstruktūrai” īstenošanas noteikumi”” projekta sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Grozījumi Ministru kabineta 2016. gada 26. aprīļa noteikumos Nr.262 “Darbības programmas “Izaugsme un nodarbinātība” 8.5.2. specifiskā atbalsta mērķa “Nodrošināt profesionālās izglītības atbilstību Eiropas kvalifikācijas ietvarstruktūrai” īstenošanas noteikumi”” (turpmāk – MK noteikumu projekts) mērķis ir nodrošināt snieguma finansējuma pieejamību Valsts izglītības satura centram papildu profesijas standartu izstrādei, pagarināt projekta īstenošanas termiņu un precizēt 8.5.2. SAM sasniedzamos rādītājus.Noteikumu projekts stāsies spēkā Oficiālo publikāciju un tiesiskās informācijas likumā noteiktajā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | MK noteikumu projekts ir izstrādāts saskaņā Eiropas Savienības struktūrfondu un Kohēzijas fonda 2014. – 2020. gada plānošanas perioda vadības likuma 20. panta 6. un 13. punktu un Ministru kabineta 2019. gada 11. oktobra sēdes protokollēmuma (prot. Nr. 47 3.§) 9.2. apakšpunktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2019. gada 11. oktobrī Ministru kabinetā tika izskatīts informatīvais ziņojums „Par Eiropas Savienības struktūrfondu un Kohēzijas fonda 2014. – 2020.gada plānošanas perioda darbības programmas „Izaugsme un nodarbinātība” snieguma ietvarā noteikto mērķu sasniegšanas progresu un snieguma rezerves finansējuma tālāku izmantošanu” (turpmāk – informatīvais ziņojums). Saskaņā ar Ministru kabineta sēdes protokollēmuma (prot. Nr. 47, 3.§)[[1]](#footnote-1) 9. punktu tiek atbalstīti informatīvā ziņojuma 1. pielikumā piedāvātie risinājumi Eiropas Savienības fondu snieguma rezerves finansējuma un Eiropas Savienības fondu finansējuma atlikumu izmantošanai. Viens no informatīvajā ziņojuma 1. pielikumā iekļautajiem Izglītības un zinātnes ministrijas (turpmāk – IZM) kā Eiropas Savienības fondu atbildīgās iestādes (turpmāk – atbildīgā iestāde) piedāvātajiem risinājumiem paredz daļu snieguma rezerves finansējuma (374 454 *euro*) izmantot 8.5.2. specifiskā atbalsta mērķim “Nodrošināt profesionālās izglītības atbilstību Eiropas kvalifikācijas ietvarstruktūrai” (turpmāk – 8.5.2. SAM), lai nodrošinātu papildu profesiju standartu un profesionālās kvalifikācijas prasību aktualizāciju atbilstoši aktuālajai nozaru kvalifikāciju sistēmai, savukārt atlikušo rezerves daļu (309 337 *euro*) novirzīt 8.3.1. specifiskā atbalsta mērķa "Attīstīt kompetenču pieejā balstītu vispārējās izglītības saturu" 8.3.1.1. pasākumam "Kompetenču pieejā balstīta vispārējās izglītības satura aprobācija un ieviešana”. MK noteikumu projekts paredz:1) noteikt ka 8.5.2. SAM kopējais pieejamais attiecināmais finansējums vienošanās par projekta īstenošanu slēgšanai ir 12 572 584 *euro*, tai skaitā ESF finansējums 10 686 696 *euro* un valsts budžeta finansējums 1 885 888 *euro* *(MK noteikumu projekta 1. punkts)*;2) svītrot Ministru kabineta 2016. gada 26. aprīļa noteikumu Nr.262 “Darbības programmas “Izaugsme un nodarbinātība” 8.5.2. specifiskā atbalsta mērķa “Nodrošināt profesionālās izglītības atbilstību Eiropas kvalifikācijas ietvarstruktūrai” īstenošanas noteikumi”” (turpmāk – MK noteikumi Nr.262) 5. un 8. punktu, kas noteica ka 12 132 050 *euro* ir pieejamais kopējais attiecināmais finansējums vienošanās par projekta īstenošanu slēgšanai līdz 2018. gada 31. decembrim, kā arī atrunāja, ka no 2019. gada 1. janvāra atbildīgā iestāde pēc Eiropas Komisijas lēmuma var ierosināt palielināt 8.5.2.SAM projektā noteikto attiecināmo izmaksu kopsummu līdz 12 936 510 *euro.* *(MK noteikumu projekta 2. punkts)*;3) pagarināt projekta īstenošanas termiņu par sešiem mēnešiem, t.i. līdz 2022. gada 30. jūnijam *(MK noteikumu projekta 3.un 6. punkts)*.8.5.2. SAM projekta termiņa pagarinājums, kas tiek pieļauts saskaņā ar Ministru kabineta 2014. gada 16. decembra noteikumu Nr.784 “Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014. – 2020. gada plānošanas periodā” 51.1 punktu, nepieciešams, lai sekmīgi un kvalitatīvi ieviestu 8.5.2. SAM īstenošanas nosacījumus un projektā ieplānotās darbības, sasniegtu plānotos rezultātus pilnā apmērā šādās darbībās:* profesionālās kvalifikācijas eksāmenu satura izstrāde (rezultatīvais rādītājs – 206),
* mācību līdzekļu, tai skaitā digitālo mācību līdzekļu un metodisko materiālu, kā arī novērtēšanas materiālu un darba vidē balstītas profesionālās izglītības ieviešanai nepieciešamo mācību līdzekļu izstrāde, iegāde un publiskošana (rezultatīvais rādītājs – 32),

kā arī lai nodrošinātu snieguma rezerves ietvaros paredzēto papildu 40 profesijas standartu/profesionālās kvalifikācijas prasību izstrādi.Profesionālās kvalifikācijas eksāmenu satura izstrādi iespējams īstenot tikai pēctecīgi pēc projekta profesiju standartu un modulāro profesionālās izglītības programmu izstrādes, attiecīgi nelielās nobīdes minēto darbību īstenošanas termiņos radījušas nobīdi arī kvalifikācijas eksāmenu satura izstrādē. Tā, piemēram, tika izbeigts līgums ar iepirktajiem modulāro izglītības programmu izstrādātājiem un to vietā iepirkti citi, attiecīgi līgumu ar kvalifikācijas eksāmena satura izstrādātājiem var slēgt tikai pēctecīgi pēc modulāro programmu izstrādes pabeigšanas. Otra būtiska problemātika, kas ietekmē gan kvalifikācijas eksāmenu satura izstrādi, gan mācību līdzekļu izstrādi ir tāda, ka Latvijā profesionālās izglītības pedagogi ir salīdzinoši maz, līdz ar to projekta iepirkumos lielākoties vieni un tie paši pedagogi izstrādā gan digitālos mācību līdzekļus, gan modulārās izglītības programmas, gan profesionālās kvalifikācijas eksāmenu saturu un var to veikt pēctecīgi, pretējā gadījumā tas ietekmē materiālu kvalitāti. Papildu tam mācību līdzekļu izstrādē un iegādē kā papildu iemesls termiņa nobīdei, bez līgumu laušanas, atkārtota iepirkuma izsludināšanas, darba grupu noslogotības, ir tas, ka liela daļa digitālo mācību līdzekļu ir apjomīgāki kā sākotnēji bija plānots (piemēram, no vācu valodas tulkotie izdevumi pat līdz 1000 lpp. plānoto 200 lpp. vietā), kas attiecīgi pagarina ekspertīzes, tekstapstrādes un digitalizācijas laiku.MK noteikumu projekts paredz arī palielināt 8.5.2. SAM iznākuma un rezultāta rādītāju, nosakot, ka projektā izstrādāto un apstiprināto profesiju standartu un profesionālās kvalifikācijas pamatprasību skaits ir 200 (*MK noteikumu projekta 4. punkts)*;Spēkā esošie 8.5.2. SAM īstenošanas nosacījumi nosaka, ka specifiskā atbalsta mērķi sasniedz, sasniedzot šādus iznākuma rādītājus:* profesiju standartu un profesionālās kvalifikācijas pamatprasību skaits, kuru izstrādei piešķirts Eiropas Sociālā fonda atbalsts – 160, tai skaitā 90 līdz 2018. gada 31. decembrim;
* modulāro profesionālās izglītības programmu skaits, kuru izstrādei piešķirts Eiropas Sociālā fonda atbalsts – 184, tai skaitā 10 līdz 2018. gada 31. decembrim,

kā arī šādu rezultāta rādītāju: atbalstīto un apstiprināto profesiju standartu un profesionālās kvalifikācijas pamatprasību skaits – 160, tai skaitā 90 līdz 2018. gada 31. decembrim.8.5.2. SAM projekta ietvaros atbilstoši sākotnēji projektā plānotajam nodrošināta visu 160 profesiju standartu un profesionālās kvalifikācijas prasību izstrāde otrajam līdz ceturtajam Latvijas kvalifikāciju ietvarstruktūras līmenim, kā arī divu papildu profesiju standartu izstrāde, kuru izstrādes nepieciešamība tika identificēta aktualizējot nozaru kvalifikāciju struktūras[[2]](#footnote-2). Vienlaikus atbilstoši 8.5.2. SAM projektā veiktajai nozaru izpētei un pilnveidotajām un Profesionālās izglītības un nodarbinātības trīspusējās sadarbības apakšpadomē saskaņotajām nozaru kvalifikāciju struktūrām (Latvijas kvalifikāciju ietvarstruktūras 2.–7. līmenim), identificētas 88 profesionālās kvalifikācijas piektajā Latvijas kvalifikāciju ietvarstruktūras līmenī, kam ir nepieciešamība izstrādāt vai aktualizēt profesijas standartu vai profesionālās kvalifikācijas prasības. Attiecīgi, lai nodrošinātu pēctecību starp ceturto un piekto Latvijas kvalifikāciju ietvarstruktūras līmeni, tai skaitā pieaugušo tālākizglītības attīstībai Profesionālās izglītības kompetences centros un koledžās (Profesionālās izglītības likuma grozījumu kontekstā), kā arī salāgojot projekta kapacitāti ar nozaru steidzamākajām vajadzībām un gatavību nodrošināt profesijas standartu izstrādi, tostarp ņemot vērā profesionālās kvalifikācijas, kurām jau ir akreditētas programmas un prioritāri nepieciešams ieviest nozares attīstībai, 8.5.2. SAM ietvaros snieguma rezerves finansējuma piešķīruma ietvaros paredzēta 40 profesiju standartu un profesionālās kvalifikācijas prasību izstrāde piektajam Latvijas kvalifikāciju ietvarstruktūras līmenim. Papildu tam daļu no profesiju standartiem vai profesionālās kvalifikācijas prasībām piektajā Latvijas kvalifikāciju ietvarstruktūras līmenī, nozares un profesionālās izglītības iestādes jau ir uzsākušas aktualizēt bez Eiropas Savienības struktūrfondu finansējuma izglītības programmu akreditācijas vajadzībām.Papildus MK noteikumu projekts paredz precizēt MK noteikumu Nr.262 25. punktu saskaņā ar Finanšu ministrijas – vadošās iestādes vadlīnijām Nr.2.1. “Vadlīnijas attiecināmo un neattiecināmo izmaksu noteikšanai 2014.–2020. gada plānošanas periodā” *(MK noteikumu projekta 5.punkts)*, paredzot, ja personāla atlīdzībai piemēro daļlaika attiecināmības principu, tiek veikta personāla darba laika uzskaite par nostrādāto laiku un veiktajām funkcijām. Izmaiņas pozitīvi ietekmē finansējuma saņēmēju, atvieglojot veicamās darbības darba laika un personāla noslodzes uzskaites nodrošināšanai.Ņemot vērā, ka ar noteikumu projektu plānots pagarināt projekta īstenošanas termiņu un piešķirt papildu finansējumu profesijas standartu un profesionālās kvalifikācijas pamatprasību izstrādei, grozījumi pozitīvi ietekmēs īstenošanā esošo projektu un finansējuma saņēmēju. |
| 3. | Projekta izstrādē iesaistītās institūcijas un publiskas personas kapitālsabiedrības | Izglītības un zinātnes ministrija un Valsts izglītības satura centrs (turpmāk – VISC). |
| 4. | Cita informācija | MK noteikumu projektam ir pozitīva ietekme uz 8.5.2. SAM uzraudzības rādītāju sasniegšanu. Izvērtējot ar MK noteikumu projektu ierosināto grozījumu ietekmi, pēc to spēkā stāšanās būs nepieciešams veikt attiecīgus grozījumus noslēgtajā “Vienošanās par Eiropas Savienības fonda projekta īstenošanu” starp VISC un Centrālo finanšu un līgumu aģentūru (turpmāk - CFLA). |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums ietekmē Izglītības un zinātnes ministriju, Centrālo finanšu un līgumu aģentūru, VISC, Lauksaimnieku Organizāciju Sadarbības Padomi, Latvijas Darba devēju konfederāciju, Latvijas Brīvo Arodbiedrību Savienību, profesionālās izglītības iestādes un koledžas, kuras īsteno sākotnējās profesionālās izglītības programmas, profesionālās izglītības pedagogus un izglītojamos. |
| 2. | Tiesiskā regulējuma ietekme uz tautsaimniecību un administratīvo slogu | Pamatojoties uz tiesisko regulējumu, profesionālajā izglītībā tiks pilnveidots profesionālās izglītības saturs, kas kopumā pozitīvi ietekmēs izglītības rezultātus, veicinot izglītojamo kompetenču attīstību un spēju pielāgoties mainīgajām dzīves situācijām un darba tirgus prasībām.Sabiedrības grupām un institūcijām projekta noteikumu tiesiskais regulējums nemaina tiesības un pienākumus, kā arī veicamās darbības.8.5.2. SAM atstāj pozitīvu ietekmi uz uzņēmējdarbības vidi – jaunieši apgūst darba tirgū pieprasītās profesijas un prasmes, tādējādi darba devējiem ir pieejams kvalificētāks darbaspēks. 8.5.2. SAM īstenošana netiešā veidā pozitīvi ietekmēs arī sociālo vidi. Profesionālās izglītības kvalitātes uzlabošanās dos arī sociālos ieguvumus – kultūras līmeņa attīstību, sociālo saliedētību, drošāku sabiedrisko vidi, augstāku politisko līdzdalību, augstāku atbildību par jaunāko paaudzi u.tml.8.5.2. SAM nav tiešas ietekmes uz vidi un veselību.  |
| 3. | Administratīvo izmaksu monetārs novērtējums | MK noteikumu projekts nerada ietekmi uz administratīvajām izmaksām. |
| 4. | Atbilstības izmaksu monetārs novērtējums | MK noteikumu projekts nerada ietekmi uz atbilstības izmaksām. |
| 5. | Cita informācija | Nav. |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | **2020.gads** | Turpmākie trīs gadi (*euro*) |
| **2021.** | **2022.** | **2023.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 1 333 074 | + 420 498 | 1 043 735 | +1 725 825 | 0 | + 374 454 | 0 |
| 2. Budžeta izdevumi | 1 568 322 | +494 704 | 1 227 924 | +2 030 382 | 0 | + 440 534 | 0 |
| 3. Finansiālā ietekme | 235 248 | -74 206  | 184 189 | -304 557 | 0 |  - 66 080 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | +74 206  | 0 | +304 557 | 0 | + 66 080 | 0 |
| 5. Precizēta finansiālā ietekme | 0 | 0  | 0 | 0 | 0 | 0 |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Saskaņā ar MK noteikumiem Nr.262, šobrīd 8.5.2.SAM pieejamais kopējais attiecināmais finansējums ir 12 132 050 *euro*, tai skaitā Eiropas Sociālā fonda finansējums (turpmāk - ESF) – 10 312 242 *euro* un valsts budžeta (turpmāk – VB) līdzfinansējums – 1 819 808 *euro*. MK noteikumu projekts paredz piešķirt daļu 8.5.2.SAM snieguma rezerves finansējuma 374 454 *euro* apmērā*.*Līdz ar to pēc MK noteikumu projekta spēkā stāšanās 8.5.2. SAM pieejamais kopējais attiecināmais finansējums būs 12 572 584 *euro*, tai skaitā ESF – 10 686 696 *euro* un VB līdzfinansējums – 1 885 888 *euro*.Finanšu līdzekļi pasākuma ieviešanai plānoti Izglītības un zinātnes ministrijas budžeta apakšprogrammā 63.08.00 “Eiropas Sociālā fonda (ESF) projekti (2014-2020)”.**2017. gadā** kopējais faktiskais apgūtais finansējums 765 164,45 *euro*, tai skaitā ESF – 650 435,69 *euro* un VB līdzfinansējums – 114 728,76 *euro*.**2018. gadā** kopējais faktiskais apgūtais finansējums 1 993 772,69 *euro*, tai skaitā ESF – 1 694 706,79 *euro* un VB līdzfinansējums – 299 065,90 *euro*.**2019. gadā** kopējais faktiskais apgūtais finansējums kopējais faktiskais apgūtais finansējums 4 051 726,81 *euro*, tai skaitā ESF – 3 443 967,79  *euro* un VB līdzfinansējums 607 759,02 *euro.* **2020. gadā** projektam valsts budžeta vidēja termiņa saistībās apstiprināts finansējums 1 568 322 *euro* apmērā. 2020. gadam projekta kopējais finansējums plānots 2 063 026 *euro* apmērā, tai skaitā ESF – 1 753 572 *euro* un VB līdzfinansējums – 309 454 *euro*.**2021. gadā** projektam valsts budžeta vidēja termiņa saistībās apstiprināts finansējums 1 227 924 *euro* apmērā. 2021. gadam projekta kopējais finansējums plānots 3 258 306 *euro* apmērā, tai skaitā ESF – 2 769 560 *euro* un VB līdzfinansējums – 488 746 *euro.* **2022. gadā** projektam vidējā termiņa budžeta ietvarā un šobrīd saskaņā ar projekta pielikumā “Finansēšanas plāns” norādīto, 2022. gadā projektam nav plānots finansējums.Pēc MK noteikumu projekta spēkā stāšanās 2022. gadam projekta kopējais finansējums indikatīvi plānots 440 534 *euro* apmērā, tai ESF – 374 454  *euro* un VB līdzfinansējums – 66 080 *euro*. Nepieciešamais finansējums tiks piesaistīts normatīvajos aktos noteiktajā kārtībā no 74.resora “Gadskārtējā valsts budžeta izpildes procesā pārdalāmais finansējums” 80.00.00 programmas “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | MK noteikumu projekts neietekmē amata vietu skaitu.  |
| 8. Cita informācija | Finansējuma sadalījums pa gadiem norādīts indikatīvi un var tikt precizēts. Nepieciešamais finansējums normatīvajos aktos noteiktajā kārtībā tiks sagatavots un iesniegts Finanšu ministrijai līdzekļu pārdalei no 74.resora “Gadskārtējā valsts budžeta izpildes procesā pārdalāmais finansējums” 80.00.00 programmas “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”. Pēc MK noteikumu projekta spēkā stāšanās VISC veiks attiecīgus grozījumus 8.5.2. SAM projektā, tai skaitā projekta iesnieguma pielikumā “Finansēšanas plāns”.  |

 |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| MK noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| MK noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrība tika aicināta līdzdarboties MK noteikumu projekta izstrādē, ievietojot MK noteikumu projektu tīmekļa vietnē [www.izm.gov.lv](http://www.izm.gov.lv) un aicinot sabiedrības pārstāvjus: 1. rakstiski sniegt viedokli par MK noteikumu projektu tā izstrādes stadijā – nosūtot uz elektronisko pasta adresi: pasts@izm.gov.lv;
2. klātienē sniegt viedokli par MK noteikumu projektu tā izstrādes stadijā.
 |
| 2. | Sabiedrības līdzdalība projekta izstrādē | Sabiedrības pārstāvju viedoklis tiks apkopots, izmantojot sabiedrības līdzdalības un komunikācijas aktivitāšu rezultātus. |
| 3. | Sabiedrības līdzdalības rezultāti | Sabiedrības pārstāvju komentāri, iebildumi un priekšlikumi nav saņemti. Noteikumu projektā tiks veikti papildinājumi vai labojumi, ja sabiedrības līdzdalības un komunikācijas aktivitātēs saistībā ar noteikumu projektu tiks saņemti vērā ņemami priekšlikumi. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Izglītības un zinātnes ministrija kā Eiropas Savienības fondu vadībā iesaistītā atbildīgā iestāde 8.5.2.SAM ieviešanā, Centrālā finanšu un līgumu aģentūra kā sadarbības iestāde, VISC kā finansējuma saņēmējs. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projektam nav ietekmes uz pārvaldes funkcijām un institucionālo struktūru.Noteikumu projekta izpildes rezultātā nav plānota jaunu institūciju izveide, esošu institūciju likvidācija vai reorganizācija.Noteikumu projektu izpilde tiks organizēta esošo cilvēkresursu ietvaros. |
| 3. | Cita informācija | Nav |

Izglītības un zinātnes ministre I. Šuplinska

Vīza:

Valsts sekretāre L. Lejiņa

L.Vilde-Jurisone, 67047767

Liga.Vilde-Jurisone@izm.gov.lv

1. <http://tap.mk.gov.lv/mk/mksedes/saraksts/protokols/?protokols=2019-10-11> [↑](#footnote-ref-1)
2. Nozares kvalifikāciju struktūra ir nozares profesiju vispārīgs raksturojums, kā arī nozares profesijās ietilpstošo specializāciju un saistīto profesiju pārskats, kurā norādīti profesionālās kvalifikācijas līmeņi profesijām un specializācijām, sākot no nozares vienkāršu darbu darītāja līdz nozares profesiju augstākajam līmenim. [↑](#footnote-ref-2)